Public procurement notice: Contract Award Notice
Published: 2025-01-20
Buyer: Semmelweis Egyetem
Country: HU
Region: HU110
Contract type: Works
Procedure: Other multiple
CPV classification: 09332000: Solar installation | 42417000 | 44230000 | 45000000: Construction work | 45110000
Estimated value: 18505647527 HUF
Award criteria: quality, price

Technical requirements: Értékelés a Kbt.76. § (2) bek. c) pontja alapján, adható pontszám alsó és felső határa: 0-10 pont. Módszer: Összesített nettó ajánlati átalányár (HUF, tartalékkeret nélkül): fordított arányosítás; 1-3. értékelési részszempont: egyenes arányosítás. Az 1-3. értékelési részszempont esetében a Kbt.77.§(1)bek. szerinti legkedvezőbb szint 36 hónap, a 36 hónap feletti megajánlások a maximális 10 pontot kapják, a legkedvezőtlenebb szint 0 hónap. Amennyiben ajánlattevő 36 hónapnál többet, például 61 hónapot ajánl meg, ez esetben is a pontskála felső határa szerinti pontszámot (10 pont) kapja.
Semmelweis Egyetem, Elméleti Oktatási Központ (EOK) II. A tervezési helyszín Budapest IX. kerületében, a Thaly Kálmán - Tűzoltó – Viola – Balázs Béla utca által határolt tömbben található. A három, korábban önálló telken használaton kívüli lakóépületek találhatók. A telekegyesítés után kialakult 1 db ingatlanon, a meglévő épületek bontása után egy bruttó 24 500 m2 alapterületű, 3 pinceszint + földszint + 4, illetve 5 emeletes oktatási épület kerül elhelyezésre. Az L alakú telek kisebbik szárnyában két bevilágító belső udvar, a szélesebb szárnyban pedig egy belső átriumudvar kerül kialakításra. A meglévő épületek helyi védelem alatt álló Viola és Tűzoltó utcai homlokzati falai megtartásra kerülnek, amelyek mögé az eredeti szerkezetek geometriájában új vasbeton födém és falszerkezetek épülnek. Az eredetit megidéző épülettraktusok mögötti, 4 emelet magas L alakú tömegből csak az átriumudvar két oldalán lévő 5 emeletes szárnyak tömege, illetve az L alak keskenyebb szárnyának tetején található nyitott gépudvar emelkedik ki. Az épület működéséhez szükséges gépkocsik elhelyezése 3 szintes mélygarázsban biztosított, ahol összesen 118 db parkolóhely található. A mélygarázs megközelítése a Tűzoltó utcai épületszárnyból tervezett. Az épület gyalogos főbejárata a Thaly Kálmán utcai oldalon található, míg a gazdasági bejárat a Tűzoltó utcai épületszárnyban. Ezeken túl a Viola utcai épülettraktusban is kialakításra kerül egy személyzeti bejárat. A földszinten az előcsarnok mellett található egy 200 fős étterem a hozzá kapcsolódó 600 adagos konyhával és az egyéb szükséges kiszolgáló helyiségekkel együtt. Az árufeltöltésre a P1-es parkoló szintről, külön erre a célra kialakított gazdasági liften keresztül van lehetőség. A Viola utcai épületrészben, a földszinten és a pinceszinteken, egymás fölötti elrendezéssel található az épület energiaellátását biztosító helyiségcsoport. Az L alaprajzi forma szárainak metszéspontjában kap helyet a 3 db felvonót tartalmazó liftblokk, mely alapvetően biztosítja a szintek közötti kapcsolatot. Teherszállításra a Viola utcai épületszárny két szélén lévő 1-1 db nagyobb méretű liftek alkalmasak. A szintek közötti további összekötést az átriumudvar előcsarnok felöli végében található reprezentatív egykarú acéllépcsők, illetve a sarkokban található 3 db menekülő lépcsőház biztosítja. A Tűzoltó utcai épületszárnyban a már említett konyhai lift mellett szintén található egy személylift, illetve egy menekülőlépcsőház. Az átriumudvar alá, a -1.szintre került a nagy belmagasságot igényló, belső alátámasztás nélküli 1000 fős nagyelőadó. A lesüllyesztéssel és a földszint 4,50 méteres szintmagasságával együtt nyílik lehetőség egy nagyobb, dupla belmagasságú tér kialakítására. A sík padozatú, mobilfalakkal négy részre osztható terem mindkét végében egy-egy kihúzható-betolható mobillelátó rendszer kerül telepítésre, amely lehetőséget ad az egyetemi előadásokon túl egyéb rendezvények megtartására is. A földszinti előcsarnokhoz való térbeli kapcsolódást a terem körüli bevilágító sávok, a reprezentatív összeköttetést pedig 2 db egykarú lépcső biztosítja. Az 1. emeleti átriumba 4 db, az udvar padlósíkjához képest 45 cm magasra kiemelt, növénykazettákkal határolt 15-20 fős szeparált tanulótér kerül. A Tűzoltó utcai szárny 1. emeletén kapott helyet a könyvtár. Az egybefüggő nagyobb teret igénylő könyvtártér az új tömegű épületrészbe került, míg a kisebb méretű tanulóterek a meglévő, újjáépített épületszárny 1. és 2.emeletén találhatók. A bevilágító udvarok felé, a lehető legtöbb természetes fény bejutása érdekében függönyfalas homlokzatok néznek. A tömör és az üvegezett homlokzati szakaszok közötti éles váltásokat oldandó az épület összes oldalán, amolyan második héjként egy váltakozó sűrűségű kerámia lamella árnyékoló kerül elhelyezésre, amely a tömör homlokzatokon teljesen besűrűsödik. A Tűzoltó utcai szárny tetején kialakított nyitott gépudvar könnyűszerkezetes falai sávos alumínium lemez burkolatot kapnak. főbb területi adatok: - telekterület: 3 631,0 m2 - beépített terület: 3 629,41 m2 – 99,95 % - terepszint alatti beépített terület: 3 496,50 m2 – 96,30 % - bruttó szintterület: 18 603,90 m2 - szintterületi mutató: 5,12 - parkoló bruttó szintterület: 5 754,60 m2 - parkoló szintterületi mutató: 1,58 - extenzív zöldtető (8-20 cm vastagság – 15%): 374,00 m2 x 0,15=56,10 m2 - félintenzív zöldtető (21-40 cm vastagság – 25%): 478,00 m2 x 0,25=119,50 m2 - tervezett zöldfelület (telken belül) összesen: 175,60 m2 - zöldfelületi mutató: 4,84 % mélygarázs alapterülete: nettó 5.160m2 épület alapterülete: nettó 16.061 m2 zöldtető építése összesen nettó 852 m2 függönyfal építése összesen: nettó 2.327 m2 A szerződés teljesítésének határideje a munkaterület átadásától számított 27 hónap. Munkaterület átadása: a szerződés hatályba lépésétől számított 10 naptári napon belül. Tárgyi beruházás engedélyhez kötött építési beruházás. Amennyiben a felhívás vagy a közbeszerzési dokumentumok bármely pontjában a közbeszerzés tárgyának egyértelmű és közérthető meghatározása szükségessé tette meghatározott gyártmányú, eredetű, típusú dologra, eljárásra, tevékenységre, személyre, illetőleg szabadalomra vagy védjegyre való hivatkozást, azt minden esetben úgy kell értelmezni, hogy a megnevezés csak a tárgy jellegének egyértelmű meghatározása érdekében történt, és úgy értelmezendő, hogy a „vagy azzal egyenértékű” kifejezés is szerepel mellette. Az egyenértékűséget - kétség esetén - az ajánlattevőnek igazolnia kell. A részletes műszaki leírást/terveket és az árazatlan költségvetést a műszaki dokumentáció tartalmazza.
1. A felhívás M.2.1. pontja szerinti követelmény tekintetében bemutatott szakember szakmai többlettapasztalati ideje (0-36 hónap)
2. A felhívás M.2.2. pontja szerinti követelmény tekintetében bemutatott szakember szakmai többlettapasztalati ideje (0-36 hónap)
3. A felhívás M.2.4. pontja szerinti követelmény tekintetében bemutatott szakember szakmai többlettapasztalati ideje (0-36 hónap)


Winner: Market Építő Zártkörűen Működő Részvénytársaság
Award value: 51831849555
Number of bids: 10